**Dyddiad cyhoeddi:** 16eg Mai 2023

**Cais Rhyddid Gwybodaeth** 69/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

**1. Beth yn union yw ongl y cambr ar ddiwedd Lôn Brimmon?**

**2. Sut penderfynwyd bod y lôn yn anaddas i ddefnyddwyr cadeiriau olwyn a sgwteri symudedd?**

**3. Pam nad yw’r ramp wedi cael ei addasu, neu fod dewis arall addas (ee lifft dros y bont droed) wedi’i osod?**

**4. Allwch chi roi unrhyw dystiolaeth bod ymdrechion wedi cael eu gwneud i wella mynediad cadeiriau olwyn i’r orsaf neu bod hynny wedi cael ei ystyried?**

**YMATEB**

Cwestiwn 1

Dim gwybodaeth wedi’i chadw. Byddai Trafnidiaeth Cymru ond yn casglu gwybodaeth ynghylch graddiannau o’r fath ar y gwaith sy’n cael ei gynnig i’r graddau a nodwyd. Byddai’r cynllun Mynediad i Bawb (AfA) a fyddai’n dechrau yn ystod haf 2023 y tu allan i’r ystyriaeth hon.

Cwestiwn 2

Mae TrC yn cydymffurfio â safonau rheilffyrdd / hygyrchedd yn unol â’r holl gyngor, arweiniad a gwybodaeth. Weithiau gall y cyngor hwn fod yn groes i brofiad neu awydd unigolion ac efallai y byddant yn credu bod llwybrau’n addas ar gyfer eu hamgylchiadau eu hunain, ac mae’n bosibl na fyddwn yn argymell hynny.

Cwestiwn 3 a 4

Mae cynllun Mynediad i Bawb ar gyfer pont droed â lifftiau wedi cael ei ddatblygu a bydd yn dechrau ar y safle yn ystod haf 2023 ac yn cael ei gwblhau yn ystod gwanwyn 2024.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".